**ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

**Α Ν Α Κ Ο Ι Ν Ω Σ Η**

Το Υπουργείο Εργασίας, Πρόνοιας και Κοινωνικών Ασφαλίσεων ανακοινώνει ότι , τα Κέντρα Εξυπηρέτησης του Πολίτη (KEΠ) έχουν επεκτείνει και διευρύνει τις υπηρεσίες που παρέχουν σε αιτητές και δικαιούχους Ελάχιστου Εγγυημένου Εισοδήματος (ΕΕΕ), σε όλη την Κύπρο.

Στα ΚΕΠ μπορούν να υποβληθούν οι ακόλουθες αιτήσεις:

- για Παροχή Ελάχιστου Εγγυημένου Εισοδήματος

- για Αλλαγή στοιχείων αιτητή/δικαιούχου Ελάχιστου Εγγυημένου Εισοδήματος

- Υποβολή ενστάσεων για ΕΕΕ

- Αιτήσεις για κάλυψη Δημοτικών ή Άλλων Παρόμοιων Τελών στο πλαίσιο του περί Ελαχίστου Εγγυημένου Εισοδήματος και Γενικότερα Περί Κοινωνικών Παροχών Νόμου

- Έντυπα για παροχή φροντίδας και έντυπα για επιδότηση της ανάγκης για πάνες ενηλίκων / ανηλίκων

Επίσης, οι αιτητές και δικαιούχοι του ΕΕΕ, μπορούν να λαμβάνουν από τα ΚΕΠ πληροφορίες σχετικά με την εξέταση της αίτησης τους, τις πληρωμές του επιδόματος ΕΕΕ, του επιδόματος ενοικίου και επιδόματος φροντίδας, τυχόν αναδρομικά και βεβαιώσεις για δικαιούχους του ΕΕΕ.

10 Οκτωβρίου 2017